มันนี่ทูเดย์
วิริยะพร้อมจ่ายรถจมน้ำ
5 ต.ค. 2559

วิริยะพร้อมจ่ายรถจมน้ำ
นายนที ไชยกาล รองผู้จัดการฝ่ายมาตรฐานราคาและการจัดซ่อม บริษัท วิริยะประกันภัย เปิดเผยว่า สำหรับรถยนต์ที่ทำประกันชั้น 1 หรือประกันชั้น 2+ ที่ระบุในเงื่อนไขให้ความคุ้มครองถึงภัยจากน้ำท่วม บริษัทพร้อมจ่ายสินไหมตามเงื่อนไขที่กรมธรรม์กำหนด ไม่มีปัญหา ขณะนี้อยู่ระหว่างรวบรวมความเสียหายที่เกิดขึ้นกับลูกค้าอยู่
สำหรับกรณีของรถเฟอร์รารี่คันที่ถูกน้ำท่วมและมีการแชร์ในสื่อสังคมออนไลน์นั้น เป็นลูกค้าของบริษัทคาดว่ามีความเสียหายไม่ต่ำกว่า 2 ล้านบาท จากทุนประกัน 12.6 ล้านบาท โดยมีค่าเสียหายส่วนแรก 2 แสนบาท ที่เจ้าของรถจะเป็นผู้รับผิดชอบก่อนตามสัญญา
ธกส.ขายประกัน
นายสมศักดิ์ กังธีระวัฒน์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.ได้ส่งเจ้าหน้าที่ธนาคารทั่วประเทศเฉลี่ยสาขาละ 3 คน ไปฝึกอบรมหลักสูตรตัวแทนประกัน เพื่อรองรับการทำงาน 3 เรื่อง คือการทำประกันเครื่องจักรทางการเกษตร เพื่อรองรับเกษตรกรลูกค้ารายใหญ่ หรือวิสาหกิจชุมชนที่ขอสินเชื่อเอสเอ็มอีเกษตร ต้องทำประกันวินาศภัย โครงการรับประกันภัยพืชผล และผลิตภัณฑ์ประกันชีวิต ได้แก่ เงินฝากสงเคราะห์ชีวิต